《肥城山行》
元代·李裕

行尽平原路，今朝始入山。马前花气重，林外鸟声閒。

草径缘冈曲，溪田趁水湾。孤钟夕阳寺，杳杳翠微间。

作者简介：（1294—1338）元婺州东阳人，字公饶。文宗至顺元年进士。少从许谦学，撰《至治圣德颂》。英宗召见，令宿卫禁中。文宗时授承事郎，同知汴梁路陈州事，有惠政。改道州路总管府推官，时裕已卒一月。